Trailer ‘Talk To Me’ Menunjukkan Kenapa Kita Tidak Boleh Bermain Dengan Orang Yang Sudah Mati
A24 telah mendedahkan trailer Talk to Me, sebuah filem seram thriller dari pengarah duo, Danny dan Michael Philippou.  Trailer tersebut memaparkan akibat daripada bermain-main dengan entiti ghaib apabila sekumpulan remaja tanpa berfikir panjang, membuat permainan daripada tangan misteri yang telah diawet. Filem terbaru ini akan ditayangkan dipawagam Malaysia pada 27 Julai. Anda boleh tonton trailer tersebut dibawah: Apabila sekumpulan remaja menemui cara untuk memanggil roh dengan menggunakan tangan misteri yang telah diawet, mereka terpikat dengan keseronokan baru, sehingga salah seorang daripada mereka pergi terlalu jauh dan melepaskan kuasa ghaib yang menakutkan. Ini merupakan debut pengarahan filem bagi Danny dan Michael Philippou a.k.a. RackaRacka, yang pertama kali mendapat perhatian ramai menerusi saluran YouTube mereka.  Filem ini dibintangi Sophia Wilde, Joe Bird, Alexandra Jensen, Otis Dhanji, Miranda Otto, Marcus Johnson, Alexandria Steffensen, Zoe Terakes, dan Chris Alosio. Talk to Me ditulis oleh Danny Philippou, Bill Hinzman, dan Daley Pearson. 